Document ID: /roh_data/filtered/fineweb-2-filterrobots_roh.jsonl.gz/57970

Rui Costa gudogna il Tour de Suisse be cun 14 secundas avantatg sin Fränk Schleck dal Luxemburg e 21 secunda avantatg sin l’american Levi Leipheimer. Meglier svizzer è vegnì Mathias Frank sco 12avel cun in retard da 2:21 min.
Per Rui Costa è il triumf al Tour de Suisse 2012 il pli grond success en sia carriera. El è plinavant era l'emprim ciclist portugais che gudogna il TdS. Il Portugais aveva gudagnà la secunda etappa vers Verbier e gist era surpiglià la testa dal classament general. Suenter ha Rui Costa pudì defender l’emprim plaz fin a la fin.
La 9avla e davosa etappa, l’etappa roiala vers Sörenberga ha gudagnà Tanel Kangert da l’Estonia, duas secundas avant il franzos Jérémy Roy. Terz cun passa ina mesa minuta retard è vegnì il talian Matteo Montaguti. (aw/rtr)